آوروپا بیرلیگیندن ایسرائیله اویاری
آوروپا بیرلیگی، ایسرائیله، بین الخالق اینسان حاق‌لاری ایزلمه تشکیلاتی‌نین (HRW) فیلیسطین و ایسرائیل سببکاری عمر شاکیرین ایش ایجازه‌‌سینین لغو ائدیلمه‌سی و ایکی هفته عرضینده اؤلکه‌دن آیریلماسی ایستیقامتینده قراریندان دؤنمسی چاغیریسی ائدیب.
آوروپا بیرلیگی خاریجی علاقه‌لر خیدمتین‌دن وئریلن آچیقلامادا بین الخالق اینسان حاق‌لاری ایزلمه تشکیلاتی‌نین فیلیسطین و ایسرائیل اوفیسی‌نین رهبرینه اؤلکه‌نی ترک ائتمه‌سی اوچون 14 گون مهلت وئریلدیگی خاطیرلادیلا‌راق، قراردان ایمتیناع ائدیلمه‌سی طلب اولوندو.
تشکیلاتین فیلیسطین و ایسرائیل سببکاری شاکیرین ایش ایجازه‌سی، ایسرائیل ایچ ایشلر ناظیرلیگی طرفین‌دن لغو ائدیلمیش و 2 هفته عرضینده اؤلکه‌دن آیریلماسی طلب اولونموشدو.
ایسرائیل، عراق اصیل‌لی آمریکا وطنداشی شاکیرین "ایسرائیل علیهینه فعالیت گؤستردیگی" و بو سببله ده چالیشما ایزنی لغو ائتدیگینی ایره‌لی سورموشدو.
